

**ประกาศมหาวิทยาลัยธรรมศาสตร์**

**เรื่อง หลักเกณฑ์และอัตราการจ่ายเงินประจำตำแหน่งทางวิชาการและค่าตอบแทนทางวิชาการ
ของพนักงานมหาวิทยาลัย สายวิชาการ ประเภทครูกระบวนการ พ.ศ. ๒๕๖๔**

-----------------------------

โดยที่เป็นการสมควรให้มีประกาศมหาวิทยาลัยธรรมศาสตร์ เรื่อง หลักเกณฑ์และอัตรา
การจ่ายเงินประจำตำแหน่งทางวิชาการและค่าตอบแทนทางวิชาการของพนักงานมหาวิทยาลัย สายวิชาการ ประเภทครูกระบวนการ

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบกับข้อ ๑๕/๓ ของข้อบังคับมหาวิทยาลัยธรรมศาสตร์ ว่าด้วยการบริหารบุคคลพนักงานมหาวิทยาลัย
พ.ศ. ๒๕๕๙ ซึ่งแก้ไขเพิ่มเติมโดยข้อบังคับมหาวิทยาลัยธรรมศาสตร์ ว่าด้วยการบริหารบุคคลพนักงานมหาวิทยาลัย (ฉบับที่ ๔) พ.ศ. ๒๕๖๓ อธิการบดีโดยข้อเสนอของคณะกรรมการบริหารบุคคลในการประชุม
ครั้งที่ ๓/๒๕๖๓ เมื่อวันที่ ๑๐ กันยายน พ.ศ. ๒๕๖๓ เห็นชอบให้ออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง หลักเกณฑ์และอัตรา
การจ่ายเงินประจำตำแหน่งทางวิชาการและค่าตอบแทนทางวิชาการของพนักงานมหาวิทยาลัย สายวิชาการ ประเภทครูกระบวนการ พ.ศ. ๒๕๖๔”

**ข้อ ๒** ประกาศนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้จ่ายเงินประจำตำแหน่งทางวิชาการและค่าตอบแทนทางวิชาการแก่พนักงานมหาวิทยาลัย สายวิชาการ ประเภทครูกระบวนการ จากเงินรายได้คณะวิทยาการเรียนรู้และศึกษาศาสตร์
ตามหลักเกณฑ์และอัตราดังนี้

|  |  |  |
| --- | --- | --- |
| **ระดับตำแหน่ง** | **เงินประจำตำแหน่งทางวิชาการ** | **ค่าตอบแทนทางวิชาการ** |
| ระดับชำนาญการ | ๔,๐๐๐ บาท | ๔,๐๐๐ บาท |
| ระดับเชี่ยวชาญ | ๗,๐๐๐ บาท | ๗,๐๐๐ บาท |
| ระดับเชี่ยวชาญพิเศษ | ๑๑,๐๐๐ บาท | ๑๑,๐๐๐ บาท |

**ข้อ ๔** หลักเกณฑ์และวิธีการจ่ายเงินประจำตำแหน่งทางวิชาการและค่าตอบแทนทางวิชาการตามประกาศนี้ ให้เป็นไปตามประกาศที่อธิการบดีกำหนดโดยความเห็นชอบของคณะกรรมการบริหารบุคคล

  ประกาศ ณ วันที่ ๑๓ มกราคม พ.ศ. ๒๕๖๔

 (รองศาสตราจารย์ เกศินี วิฑูรชาติ)

 อธิการบดี